Ο συγκεκριμένος έλεγχος συνταγματικότητας των νόμων στο ελληνικό σύστημα:
Creators: name: Τσιγαρίδας, Βασίλειος Παναγιώτη
Publisher: name: Aristotle University of Thessaloniki
Year: 2014
Subjects: Συγκεκριμένος έλεγχος συνταγματικότητας
Ελληνικό σύστημα
Χαρακτηριστικά του ελέγχου
Concrete constitutional control
Greek system
Control’s characteristics

description: Ο έλεγχος συνταγματικότητας των νόμων από τα δικαστήρια στην Ελλάδα είναι, μεταξύ άλλων, συγκεκριμένος. Στο ελληνικό σύστημα, αυτό δεν σημαίνει ότι ασκείται μόνο ενόψει μίας συγκεκριμένης διαφοράς και τα αποτελέσματά του επενεργούν μόνο ως προς τα μέρη της. Σημαίνει ότι διεξάγεται υπό το φως των πραγματικών περιστατικών αυτής της συγκεκριμένης υπόθεσης. Αυτό το συμπέρασμα, που δεν είναι αυτονόητο, αν λάβει κανείς υπόψη τις διαφορετικές απόψεις που έχουν υποστηριχθεί στην θεωρία, στηρίζεται σε τρία, κυρίως, σημεία: Πρώτον, στη γραμματική ερμηνεία του ά. 93 παρ. 4 του Συντάγματος που κάνει λόγο για μη εφαρμογή του αντισυνταγματικού νόμου, με την έννοια εφαρμογή να ταυτίζεται μεθοδολογικά με την έννοια της συγκεκριμένης ερμηνείας του δικαίου. Δεύτερον στο γεγονός ότι ο έλεγχος είναι παρεμπίπτων και δηλωτικός, με αποτέλεσμα η μόνη λογική σύνδεση των επιμέρους χαρακτηριστικών του να οδηγεί στην αντίληψη της διενέργειάς του επί κανόνων δικαίου και όχι διατάξεων νόμου. Τρίτον, στη συνολική δομή του ελληνικού δικονομικού συστήματος, που αποτρέπει την αφηρημένη ερμηνεία του δικαίου, επιβάλλοντας, ταυτόχρονα, τη λήψη υπόψη των πραγματικών περιστατικών. Επομένως, ο έλεγχος συνταγματικότητας στην Ελλάδα είναι πάντοτε συγκεκριμένος ακόμη κι αν τα πραγματικά περιστατικά δεν διαφοροποιούνται ουσιωδώς από περίπτωση σε περίπτωση ώστε να επιδράσουν επί της ερμηνείας της διάταξης. Σε τέτοιες περιπτώσεις μπορεί να γίνει λόγος για ψευδοαφηρημένη ερμηνεία. Πρόσφατες μεταρρυθμίσεις στη διοικητική δικονομία έδωσαν την ευκαιρία στο Συμβούλιο της Επικρατείας να προωθήσει μία πιο αφηρημένη αντίληψη του ελέγχου, ψήγματα της οποίας γινόταν εμφανή και σε παλαιότερες νομολογιακές κατασκευές του. Με αυτόν τον τρόπο το ανώτατο δικαστήριο διεκδικεί ισχυρότερη θέση στην πολιτική πραγματικότητα καθώς λειτουργεί ως αρνητικός νομοθέτης, χαρακτηριστικό που προσιδιάζει στα συγκεντρωτικά συστήματα. Σε κάθε περίπτωση, το ελληνικό σύστημα ελέγχου συνταγματικότητας, όπως ισχύει και όπως πρέπει να εφαρμόζεται ως συγκεκριμένο, είναι δημοκρατικότερο, περιορίζει τον ρόλο του δικαστή και διασφαλίζει τον σεβασμό της αρχής της διάκρισης των εξουσιών, όπως έχει ιστορικά διαμορφωθεί στην Ελλάδα.
description: The judicial review of the constitutionality in Greece is, among others, concrete. In the Greek system, that does not only mean that this process is being conducted in the view of a concrete case with its results affecting, only, the parts of the case. It means that the review process takes place in the light of the facts of this concrete case. This conclusion, which is not self-evident if one takes into account the different theoretical opinions expressed on the matter, is, mainly, based upon three points: First of all, on the grammatical interpretation of art. 93 par. 4 of the Constitution, which refers to the non-applicability of the unconstitutional law, with the notion of applicability coinciding, from a methodological point of view, with the notion of concrete interpretation of the law. Secondly on the fact that the review in the Greek model takes place within a concrete case and is non-validating, resulting in the perception of its conduction upon rules and not provisions of law. Thirdly, on the overall structure of the Greek procedural system, which deters the abstract interpretation of the law, imposing, simultaneously, the consideration of facts. Thus, the judicial review of constitutionality in Greece is always concrete even if facts do not differ from case to case in a way that they can affect the interpretation of the provision. In these cases, one can speak of pseudoabstract interpretation. Recent reforms in the administrative procedural law gave Council of the State a chance to promote a more abstract perception of the review, traces of which were prominent in older judicial constructions of the court. In this way the high administrative court claims a more solid place in the political reality because it ends up operating as a negative legislator, a characteristic which applies to the centralized systems of constitutionality review. In any case, the Greek judicial system of review, as it is in effect and as it should be applied, as a concrete system, according to the Greek Constitution, is more democratic, deteriorates the role that can be played by the judge and makes sure that the separation of powers principle, as it has, historically, been shaped in Greece, is respected.